b'\n_START_ARTICLE_\nQantas skryd\xc5\xbeiai Nr. 7 ir Nr. 8\n_START_PARAGRAPH_\nQantas skryd\xc5\xbeiai Nr. 7 ir Nr. 8 (QF7/QFA7 ir QF8/QFA8)\xc2\xa0\xe2\x80\x93 Australijos oro linij\xc5\xb3 bendrov\xc4\x97s Qantas vykdomi skryd\xc5\xbeiai tarp Sidn\xc4\x97jaus oro uosto (Australijoje) ir Dalaso/Fortvorto tarptautinio oro uosto (JAV). Iki 2016\xc2\xa0m. \xc5\xa1is mar\xc5\xa1rutas buvo ilgiausias pasaulyje komercinis skrydis pasaulyje. \xc5\xa0io skryd\xc5\xbeio ilgis yra 13 804\xc2\xa0km\xc2\xa0\xe2\x80\x93 daugiau nei tre\xc4\x8ddalis atstumo aplink \xc5\xbdem\xc4\x99. \xc5\xa0iems skryd\xc5\xbeiams naudojami Airbus A380 l\xc4\x97ktuvai._NEWLINE_2016 m. kov\xc4\x85 ilgiausiu mar\xc5\xa1rutu tapo Emirates skrydis Nr. EK 449 i\xc5\xa1 Oklando \xc4\xaf Dubaj\xc5\xb3 (14 203 km).\n_START_SECTION_\nIstorija\n_START_PARAGRAPH_\n7 ir 8 Qantas skryd\xc5\xbeiai buvo prad\xc4\x97ti 2011\xc2\xa0m. gegu\xc5\xbe\xc4\x97s 6 d. Kompanija \xc5\xa1iems mar\xc5\xa1rutams buvo pasirinkusi Boeing 747-400ER l\xc4\x97ktuvus. Tuo metu tai buvo ilgiausias skrydis pasaulyje \xc5\xa1iuo l\xc4\x97ktuvu, taip pat tre\xc4\x8dias pagal atstum\xc4\x85 mar\xc5\xa1rutas pasaulyje. I\xc5\xa1 prad\xc5\xbei\xc5\xb3 \xc5\xa1ie skryd\xc5\xbeiai vykdavo 4 kartus per savait\xc4\x99, ta\xc4\x8diau nuo 2012\xc2\xa0m. liepos 1 d. prad\xc4\x97ti vykdyti kasdien._NEWLINE_Nuo 2013\xc2\xa0m. lapkri\xc4\x8dio \xc5\xa1is mar\xc5\xa1rutas tapo ilgiausias pasaulyje, kai konkurentai nusprend\xc4\x97 savo ilgiausius reisus sustabdyti._NEWLINE_2014\xc2\xa0m. gegu\xc5\xbe\xc4\x99 kompanija prane\xc5\xa1\xc4\x97, kad prad\xc4\x97s \xc5\xa1iuos skryd\xc5\xbeius aptarnauti Airbus A380 l\xc4\x97ktuvais. Tai buvo prad\xc4\x97ta daryti 2014\xc2\xa0m. rugs\xc4\x97jo 29 d. Per\xc4\x97jus prie \xc5\xa1i\xc5\xb3 l\xc4\x97ktuv\xc5\xb3 atgalinio skryd\xc5\xbeio metu atsisakyta sustojimo Brisbene, kuris buvo privalomas su Boeing 747 orlaiviais. A380 l\xc4\x97ktuvai specialiai \xc5\xa1iems skryd\xc5\xbeiams buvo perdaryti 4 klas\xc4\x97ms, pridedant pirm\xc4\x85 klas\xc4\x99._NEWLINE_Tuo pa\xc4\x8diu Qantas tapo pirm\xc4\x85ja bendrove, Dalaso/Fortvorto oro uoste prad\xc4\x97jusi naudoti A380 l\xc4\x97ktuvus._NEWLINE_\xc5\xa0ie skryd\xc5\xbeiai vyksta 6 kartus per savait\xc4\x99 (i\xc5\xa1skyrus antradienius). A380 orlaiviuose talpinama 14 pirmos klas\xc4\x97s, 64\xc2\xa0\xe2\x80\x93 verslo, 35\xc2\xa0\xe2\x80\x93 pagerintos ekonomin\xc4\x97s ir 371 ekonomin\xc4\x97s klas\xc4\x97s keleivi\xc5\xb3._NEWLINE_Skrydis Nr. 7 trunka apie 15 val. 30 min., 8 skrydis\xc2\xa0\xe2\x80\x93 16 val. 50 min.'